Leopołdo II Giovanni ze stà el penoltemo granduca de Toscana e l'oltemo Granduca . secondogenito del granduca de Toscana Ferdinando III e de Luisa Maria Amalia de Borbon-Napułi, ga visùo mazor parte de ła so vita intè i teritori del Sacro Roman Inpero, dove so pare el se era rifuzà dopo l'invazion de Napoleon I. Ze diventà principe ereditario de Toscana intè'l 1800, ała morte de so fradeło mazor Francesco Leopoldo. Ze diventà granduca de Toscana el 18 de zugno 1824, ała morte de so pare. Durante el so regno el s'è inpegnà a opare publeghe, come ła bonifega deła Marema. El 27 de april 1859, rifiutandose de dar el proprio asenso ała guera contro l'Austria e de fronte a l'aperto rifiuto de l'ezercito de obedir al proprio sovrano, Leopołdo II, par evitar guai pezori a se steso e al so Stato, ze partìo in carosa da Pałaso Piti, usendo par la porta de Boboli, verso ła strada de Bołogna.